
Tropex 5 % ausų lašai, tirpalas
Fenazonas


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
-Neišmeskite šio lapelio, nes vėl gali prireikti jį perskaityti.
-Jeigu norite sužinoti daugiau arba pasitarti, kreipkitės į vaistininką.
      -Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją    arba vaistininką. Žr. 4 skyrių.
-Jeigu per 24 valandas Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra Tropex ir kam jis vartojamas
2.	Kas žinotina prieš vartojant Tropex
3.	Kaip vartoti Tropex
4.	Galimas šalutinis poveikis
5.	Kaip laikyti Tropex
6.	Kita informacija

Tropex rekomenduojama vartoti vidurinės ausies uždegimo simptomų lengvinimui. 
Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

Tropex vartoti negalima:
- jei ausies būgnelio perforacija (žiūrėti: Specialių atsargumo priemonių reikia),
- jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje). 

Įspėjimai ir atsargumo priemonės
Prieš vartojant Tropex, įsitikinkite, ar nėra pažeistas ausies būgnelis. Esant pažeistam būgneliui, galima vaisto sąveika su vidurinės ausies struktūromis ir šalutinio poveikio pavojus.

- Jei per 24 val. savijauta nepagerėja, reikėtų pasikonsultuoti su gydytoju.
- Jei yra infekcija, taip pat reikėtų pasikonsultuoti su gydytoju.

Pasitarkite su gydytoju arba vaistininku, prieš pradėdami vartoti Tropex.
Kiti vaistai ir Tropex
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Geriamasis fenazonas turi įtakos vaistų, kuriuos paskirsto kepenų fermentai apykaitai. Vis dėlto, kai šis vaistas vartojamas vietiškai į ausies landą, jo rezorbcija turėtų būti maža.

Nėštumas ir žindymo laikotarpis
Nėra informacijos, kad Tropex negalima vartoti nėštumo ir žindymo metu.

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas
Tropex gebėjimo vairuoti ir valdyti mechanizmus neveikia arba veikia nereikšmingai. 


Tropex sudėtyje yra metilo parahidroksibenzoato (E 218).
 Gali sukelti alerginių reakcijų, kurios gali būti uždelstos.

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į  gydytoją arba vaistininką.

Vartoti į ausis.
Tropex  vartojamas vietiškai į išorinę ausies landą. 

Rekomenduojama dozė yra:suaugusiems (įskaitant ir senyvus žmones) ir vyresniems nei 2 metų amžiaus vaikams lašinti po 4 – 6 lašus į ausį 3 – 4 kartus per parą (priklausomai nuo uždegimo intensyvumo). 

Ką daryti pavartojus per didelę Tropex dozę?
Jei įlašinote didesnę dozę negu nurodyta, pasikonsultuokite su savo gydytoju arba vykite į artimiausią ligoninę. Jei galite, pasiimkite perdozuoto vaisto pakuotę.

Tropex vartojant vietiškai į ausies landą, perdozavimas mažai tikėtinas.
Didelės išgerto Tropex dozės gali sukelti pykinimą, mieguistumą, komą ir konvulsijas. Perdozavimo gydymas yra palaikomasis. Prarijus galimai toksišką Tropex  kiekį, per 1 valandą reiktų išplauti skrandį ir suvartoti aktyvintosios anglies.

Pamiršus pavartoti Tropex
Užmiršus pavartoti Tropex, įsilašinkite nedelsdami, o toliau vaistą vartokite įprasta tvarka. Nelašinkite daugiau kaip 3-4 kartus per parą.
Negalima vartoti dvigubos dozės norint kompensuoti praleistą dozę.

Jeigu manote, kad Tropex veikia per stipriai arba per silpnai, kreipkitės į gydytoją arba vaistininką.

Nustojus vartoti Tropex
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Tropex, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

Fenazonas gali sukelti odos bėrimų ir padidėjusio jautrumo reakcijų.

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. 

Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


[bookmark: _Toc129243143][bookmark: _Toc129243268]5.	Kaip laikyti Tropex

Laikyti ne aukštesnėje kaip 25 C temperatūroje.
Negalima šaldyti.
Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės ir buteliuko po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Tropex sudėtis
-Veiklioji medžiaga yra fenazonas. 1 ml ausų lašų (tirpalo) yra 50 mg fenazono.
-Pagalbinės medžiagos yra metilo parahidroksibenzoatas (E 218), glicerolis.

Tropex išvaizda ir kiekis pakuotėje
Ausų lašai (tirpalas) yra skaidrus ir bespalvis tirpalas. 
Vaistas tiekiamas buteliukuose su lašintuvu po 10 ml ausų lašų (tirpalo).

Registruotojas ir gamintojas
ROWA PHARMACEUTICALS LTD.
Newtown, Bantry, Co. Cork, Airija

Jeigu apie šį vaistą norite sužinoti daugiau, kreipkitės į vietinį registruotojo atstovą.

	UAB „Litfas“
Raudondvario pl.101A-1
LT – 47184 Kaunas
Lietuva
Tel.: +37060994928
El. paštas: litfas@litfas.lt



Šis pakuotės lapelis paskutinį kartą peržiūrėtas 2025-03-17.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

